Foto: AFP Misrning Sinay yarim orolidagi Al Arish shahri hududida joylashgan blokpostlardan biriga jangarilar hujum uyushtirgan. Buning oqibatida 6 nafar politsiya xodimi halok bo‘lib, yana 10 nafari yaralangan, deb xabar qilmoqda "Fajr" nashri. "Assoshiyeyted Press" agentligiga ko‘ra, xudkush-terrorchi mina to‘ldirilgan avtomobilni binoga keltirib urgan. Misr armiyasi ikki yildan ortiqroq vaqtdan beri Sinay yarimoroli shimolida aksilterror amaliyotini o‘tkazib keladi. Mintaqaning borish qiyin bo‘lgan hududlarida ekstremistlar joylashib olgani ta’kidlanadi.